בס"ד. יא אדר תשפ"ב. נפש הפורים.

**סָ**מַר **מִ**פַּחְדְּךָ **בְ**שָׂרִי **וּ**מִמִּשְׁפָּטֶיךָ **יָ**רֵאתי

על עבודת הבישום בפורים.

ארז"ל כשבא נח ליטע כרם בא שטן ועמד לפניו, א"ל מה אתה נוטע, א"ל כרם, א"ל מה טיבו, פירותיו מתוקים בין לחים בין יבשים ועושין מהן יין המשמח לבבות דכתיב ויין ישמח לבב אנוש (תהלים קד) א"ל שטן בא ונשתתף שנינו בכרם זה, א"ל לחיי, מה עשה שטן הביא כבש והרגו תחת הגפן, אח"כ הביא ארי והרגו, ואח"כ הביא חזיר והרגו, ואח"כ הביא קוף והרגו תחת הכרם והטיפו דמן באותו הכרם והשקוהו מדמיהן, מפני מה עשה כן השטן כשאדם שותה כוס אחד הוא כרחלה עניו ושפל רוח וכשהוא שותה שתי כוסות מיד נעשה גבור כארי ומתחיל לדבר גדולות ואומר מי כמוני כיון ששתה יותר מדאי נעשה כחזיר מתלכלך במי רגלים ובדבר אחר נשתכר נעשה כקוף עומד ומרקד ומשחק ומוציא לפני הכל נבלות הפה ואינו יודע מה יעשה, וכל זה אירע לנח הצדיק מה נח הצדיק שהקב"ה פירש שבחו כך, שאר בני אדם על אחת כמה וכמה, [ מדרש תנחומא נח]

(45) ספר רסיסי לילה - אות נג

זה טעם חייב לבסומי עד דלא ידע והעדר הדעת ונקרא ביסום ולא שכרות דעל ידי שכרות כל שולחנות מלא קיא צואה כהתעות שיכור בקיאו. **אבל ביסום אדרבה משמעו ריחו טוב ובושם וחמרא וריחני פקחין** (יומא עו ע"ב) לא כשכור שהוא כשוטה לכל דבר. ואף דלא ידע בין וכו' מכל מקום הדעת הוא בהעלם וכפי תוקף הריחוק שיש מניסן עד אדר נדמה לריחוק גמור אבל באמת הוא אדרבה חוזר על ידי זה לעומק ראשית בסוד נעוץ סופן בתחילתן. ועל כן אז הוא ריבוי השמחה כידוע שהשמחה הבא מבן שהיה בריחוק הרבה מאביו ונתקרב אליו ששמחתו עצומה הרבה יותר מהבן שהוא עמו תמיד:

ושתיית יין עצמו היא התאוה שבו היה חטא אדם הראשון למאן דאמר ענבים סחטה לו וכן חטא נח וישכר וחטא דעשרת השבטים השותים במזרקי יין כמו שאמרו בשבת (קמז ע"ב) ובויקרא רבה (ה, ג) מחמרא דפרוגיתא. אבל בפורים חייב לבסומי והשתיה כדת של תורה ואף על פי ששותה ומשתכר וזה בכלל אשר שנא ה' כמו שאמרו (פסחים קיג ע"ב) שלושה הקב"ה אוהבן שאינו משתכר ומכלל הן נשמע לאו לכל לץ היין הומה שכר. אבל בפורים אין רע דזהו עיקר קדושת הפורים שנתברר שכל התאוות דבני ישראל הם בקדושה והכל להשם יתברך וכל מה שעשו נגד זה לא עשו אלא לפנים ולמראית העין ולא עינה מלבו:

(63) ספר ליקוטי הלכות או"ח - הלכות תפילין הלכה ו

וְזֶה בְּחִינַת שִֹמְחַת פּוּרִים. וְזֶה בְּחִינַת (מְגִלָּה ז') חַיָּב אִינָש לִבְסוּמֵי בְּפוּרַיָּא עַד דְּלָא יָדַע בֵּין אָרוּר הָמָן לְבָרוּךְ מָרְדְּכַי, כִּי בְּפוּרִים שֶׁמַּפִּילִין וּמְבַטְּלִין אֶת הַגֵּאוּת, שֶׁהוּא בְּחִינַת קְלִפַּת הָמָן עֲמָלֵק. וְאָז נִחְיֶה הַשִּׁפְלוּת שֶׁל מֹשֶׁה רַבֵּנוּ, עָלָיו הַשָּׁלוֹם, שֶׁבְּכָל אֵבֶר, שֶׁהוּא בְּחִינַת קְדֻשַּׁת מָרְדְּכַי שֶׁנִּתְגַּלָּה אָז בְּהֶאָרָה גְּדוֹלָה וַעֲצוּמָה מְאֹד אֲפִלּוּ בְּתֹקֶף הָעֲשִֹיָּה, שֶׁעַל - יְדֵי זֶה עִקַּר תֹּקֶף הַנֵּס, כִּי אִם לָאו הָיָה כְּלָיָה, ח"ו, כַּמְבֹאָר בְּכִתְבֵי האריז"ל, הַיְנוּ בְּחִינַת הֶאָרַת קְדֻשַּׁת אוֹר פְּנֵי הַצַּדִּיק שֶׁעַל - יְדֵי זֶה נִמְשָׁךְ בְּחִינַת עֲנָוָה, בְּחִינַת חַיִּים נִצְחִיִּים שֶׁמְּבַטֵּל הַגֵּאוּת, שֶׁהוּא בְּחִינַת הָמָן, שֶׁהוּא בְּחִינַת סִטְרָא דְּמוֹתָא כַּנַּ"ל. וְעַל - כֵּן אָז הַשִֹּמְחָה גְּדוֹלָה מְאֹד בִּבְחִינַת שֹׂבַע שְֹמָחוֹת, בְּחִינַת (תְּהִלִּים ט"ז) תּוֹדִיעֵנִי אֹרַח חַיִּים שֹׂבַע שְֹמָחוֹת אֶת פָּנֶיךָ, כִּי חַיִּים נִצְחִיִּים הַנַּ"ל הֵם עֶצֶם הַשִֹּמְחָה נִפְלָאָה וְכַנַּ"ל. וְעִקַּר הָעֲנָוָה הוּא לִזְכּוֹת לְתַכְלִית הַבִּטּוּל בֶּאֱמֶת לִבְחִינַת עֲנָוָה שֶׁל מֹשֶׁה, שֶׁהוּא בְּחִינַת חַיִּים שֶׁל כָּל אֵבֶר עַד שֶׁיּוּכַל לְהַגְבִּיהַּ לִבּוֹ בְּדַרְכֵי ה' וְאַף - עַל - פִּי - כֵן יִהְיֶה עָנָיו בֶּאֱמֶת כַּנַּ"ל, כִּי שָׁם הַכֹּל אֶחָד בִּבְחִינַת בִּמְקוֹם גְּדֻלָּתוֹ שָׁם אַתָּה מוֹצֵא עַנְוְתָנוּתוֹ.

כִּי יַיִן יֵשׁ בּוֹ שֵׁנִי בְּחִינוֹת, כְּמוֹ שֶׁאָמְרוּ רַבּוֹתֵינוּ זִכְרוֹנָם לִבְרָכָה (יוֹמָא ע"ו), הַיְנוּ כְּשֶׁאֵין זוֹכִין לִשְׁתּוֹתוֹ בִּקְדֻשָּׁה אֲזַי נִמְשָׁךְ סִטְרָא דְּמוֹתָא ח"ו, כְּמוֹ שֶׁכָּתוּב (מִשְׁלֵי כג), "אַל תֵּרֶא יַיִן כִּי יִתְאַדָּם וְכוּ'" אַחֲרִיתוֹ כְּנָחָשׁ יִשָּׁךְ וכצפעוני יִפְרשׁ. וּפֵרֵשׁ רַשִׁ"י, שֶׁמַּפְרִישׁוֹ מִן הַחַיִּים. וְעַל - כֵּן הַיַּיִן מֵבִיא שֵׁנָּה שֶׁהוּא אֶחָד מִשִּׁשִּׁים בְּמִיתָה, כִּי עִקַּר פְּגַם עֵץ הַדַּעַת הָיָה עַל - יְדֵי הַיַּיִן, כְּמוֹ שֶׁאָמְרוּ רַבּוֹתֵינוּ זִכְרוֹנָם לִבְרָכָה (בְּרֵאשִׁית רַבָּא פֶּרֶק י"ט), סחטא עֲנָבִים וּנְתָנָהּ לוֹ, שֶׁעַל - יְדֵי זֶה נִמְשָׁךְ זֻהֲמַת הַנָּחָשׁ וְנִגְזַר מִיתָה עַל הָעוֹלָם, אֲבָל כָּל אֶחָד צָרִיךְ לְתַקֵּן חֵטְא אָדָם הָרִאשׁוֹן וּלְהַמְשִׁיךְ בְּחִינַת תְּחִיַּת הַמֵּתִים, וְאָז הַיַּיִן בִּקְדֻשָּׁה בִּבְחִינַת הִתְעוֹרְרוּת הַשֵּׁנָּה בִּבְחִינַת (שִׁיר הַשִּׁירִים ז') וְחִכֵּךְ כַּיַּיִן הַטּוֹב וְכוּ' דּוֹבֵב שִֹפְתֵי יְשֵׁנִים בִּבְחִינַת (שַׁבָּת ס"ז) חַמְרָא וְחַיֵּי לְפוּם רַבָּנָן. כִּי נִמְשָׁךְ עַל יָדוֹ בְּחִינַת שִֹמְחָה שֶׁהוּא עִקַּר הַחַיִיּם כַּנַּ"ל, שֶׁזֶּהוּ בְּחִינַת (תְּהִלִּים ק"ד) וְיַיִן יְשַֹמַּח לְבַב. וְעַל - כֵּן בְּפוּרִים שֶׁאָז נִמְשָׁךְ הֶאָרַת מָרְדְּכַי, שֶׁעַל - יְדֵי זֶה נִמְשָׁךְ בְּחִינַת תְּחִיַּת הַמֵּתִים אָז הַיַּיִן בִּקְדֻשָּׁה בִּבְחִינַת יַיִן הַמְשַֹמֵּחַ, שֶׁהוּא בְּחִינַת תְּחִיַּת הַמֵּתִים, שֶׁהוּא בְּחִינַת תַּכְלִית הָעֲנָוָה וְהַבִּטּוּל, שֶׁהוּא בְּחִינַת עַד דְּלָא יָדַע כַּנַּ"ל:

(100) ספר שם משמואל פרשת תולדות - שנת תרע"ח

הנה כ"ק אבי אדמו"ר זצללה"ה הגיד במצות החיוב לבסומי בפוריא, שאין הפירוש שתהי' המצוה להשתכר דוקא, אלא המצוה היא השתי' לבדה, אלא שלא יחוס על אבידת הדעת דהיינו מחמת שישתכר, שגם את זה יפקיר עבור המצוה, וע"כ ע"י השתי' זוכין לדעת ומוחין גבוהין כדאיתא בספה"ק, כי כל מה שהאדם נותן בעבור המצוה, זוכה בעבור זה לתוספת מרובה מאותו מין עצמו שהפקיר בעבור המצוה, עכ"ד ודפח"ח. וכמו כן י"ל ביעק"א ע"ה שבשביל שהפקיר את כל הנ"ל, חיים, ומדת האמת, ומה שהוא לחלק ה', עבור המצוה, זכה לכל אלה ביתר שאת ובתוספת מרובה אפילו לזרעו אחריו, וע"כ כל ישראל הם חלק ה' כמ"ש (דברים ל"ב) כי חלק ה' עמו, וכמ"ש (שם י"ד) בנים אתם לה' אלקיכם, וזוכין למ"ש (שם ד') ואתם הדבקים בה' אלקיכם חיים כלכם היום, וכמ"ש (ירמי' ב') ואנכי נטעתיך שורק כולו זרע אמת. הרי כל שלשה אלה זכו ישראל, והכל בזכות יעקב כנ"ל:

(1) ספר תהילים פרק קיט

(קכ) סָמַר מִפַּחְדְּךָ בְשָׂרִי וּמִמִּשְׁפָּטֶיךָ יָרֵאתי